דוד קראוס (ספורטאי)

דוד קראוס (6 באפריל 1941 - 1 באוקטובר 2020) היה ספורטאי ספורט נכים וקפטן נבחרת ישראל בכדורסל כיסאות גלגלים.

חייו
קראוס נולד וגדל בקיבוץ גבעת חיים איחוד. לאחר שנפצע במלחמת ששת הימים נותר מרותק לכיסא גלגלים ובתקופת השיקום החל לעסוק בשחייה ובכדורסל כיסאות גלגלים.

באולימפיאדת הנכים תל אביב (1968) התחרה בשני משחים ל-50 מטר, בסגנון גב ובסגנון חופשי. במשחקי סטוק מנדוויל 1969 זכה בשתי מדליות כסף בשחייה.

באולימפיאדת הנכים היידלברג (1972) התחרה במוקדמות משחה 50 מטר גב וזכה במדליית כסף עם נבחרת הכדורסל. באולימפיאדת הנכים טורונטו (1976) זכה פעם נוספת עם נבחרת הכדורסל במדליית כסף.

באולימפיאדת הנכים ניו יורק וסטוק מנדוויל (1984) השתתף עם נבחרת הכדורסל. הייתה זו התחרות האולימפית האחרונה בה השתתף ולאחר מכן המשיך להתחרות בישראל ובמשחקי סטוק מנדוויל.

קראוס היה קפטן נבחרת הכדורסל ומונה לחבר בוועדה הארצית לספורט מקצועי.

נפטר ב-2020 בגיל 79 והוכר כחלל צה"ל בהיותו נכה צה"ל שנפטר לאחר השירות.

קישורים חיצוניים

 פירוט השתתפותו בתחרויות המשחקים הפאראלימפיים באתר הרשמי של IPC 
 סיפור פציעתו במלחמת ששת הימים
 דף זיכרון באתר גבעת חיים איחוד
 דוד קראוס - הקיבוצניק שרצה לשתף את כולם, הפראתון, גיליון 61, נובמבר 2020, עמ' 18.

ספורטאים פאראלימפיים ישראלים
מדליסטים פאראלימפיים ישראלים
אלופים פאראלימפיים ישראלים
שחיינים ישראלים באולימפיאדת הנכים תל אביב (1968)
כדורסלנים ישראלים באולימפיאדת הנכים היידלברג (1972)
שחיינים ישראלים באולימפיאדת הנכים היידלברג (1972)
כדורסלנים ישראלים באולימפיאדת הנכים טורונטו (1976)
כדורסלנים ישראלים במשחקים הפאראלימפיים ניו יורק וסטוק מנדוויל (1984)
שחיינים נכים ישראלים
שחקני כדורסל נכים ישראלים
גבעת חיים איחוד: אישים
ספורטאים נכי צה"ל
נכי צה"ל שהוכרו לאחר מותם כחללי צה"ל
אישים הקבורים בגבעת חיים איחוד
ישראלים שנולדו ב-1941
ישראלים שנפטרו ב-2020